title: Sufixo -ato (diminutivo)
text: O sufixo -ato ye un diminutivo con orichen etimolochico en o sufixo latín -ATTUS, una variant d'o diminutivo latín -ITTUS. O suyo orichen ye diferent a lo d'o sufixo -ato, que ye relacionau con o participio y que deriva d'o latín -ATUS. S'aplica especialment a las crías y cadiellos d'animals, y ye común con as luengas iberorromanicas. En benasqués presenta a variant -at.
  
  Animals salvaches 
  En animals salvaches trobamos:
  Cervato: cría de ciervo.
  Lobato: cría de lobo.
  Gurriato: pollo de gurrión.
  
  Talment tamién siga o caso d'a traza como veyemos escarbacho en o "manuscrito alchamiau d'Urreya de Xalón" (escarabato).
  
  Animals domesticos 
  En animals domesticos lo trobamos en:
  Boyato: vetiello de 2 u 3 anyadas en ansotano.
  Mulato u burriato: cría de caballo y somera.
  
  A forma diminutiva crabito representa un uso fosilizau d'o diminutivo latín -ITTUS, diminutivo relacionau con l'orichen d'o diminutivo -ato.
  
  Atros 
  Poyato: diminutivo de "pueyo", documentau sobre tot en microtoponimia, s'emplegaba en Navarra y en A Riocha, dende a on que fue amprau con atros significaus en as formas orientals d'o castellano dica l'andaluz oriental.
  
  Combinacions con atros sufixos 
  Se puede combinar con lo diminutivo -iello esdevenindo lo infixo -at-:
  Cervatiello.
  Poyatiella.
  Poyatiello.
  Regatiello / ragatiello.
  
  Referencias
  
  Bibliografía 
   KUHN, Alwin, El Dialecto Altoaragonés (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6.
  
  Diminutivos en aragonés